rlitschk/wikidir huggingface dataset:
Deitschöstareich, Republik Deitschöstareich, Deutschösterreich, aa Deutsch-Österreich oda Republik Deutschösterreich is a Stoot in Middleiropa gwen, dea wos vo 1918 bis 1919, aus de iwawiengd vo Deitschn bsiedltn Gebiete vo da Östareichisch-Ungarischn Monarchie, nochm Zafoi aussagaunga is. Da Zafoi vo da Monarchie, nochm Erschtn Wöidkriag (noch da Kapitulazion vo Östareich-Ungarn) is nimma aufzhoitn gwen. De Kronlända Behmen und Mährn sowia da vo Slowakn bsiedlte Teu vo da ungarischn Reichshöiftn, hom se entschlossn an Tschechoslowakischn Stoot zgrindn und den noch da Kapitulazjon ausgruaffm. De windisch, krowodisch und serbisch bsiedltn Teule vo da östareichisch-ungarischn Monarchie hom se mid Serbien und Montenegro zaummgschlossn und es Kenigreich vo de Serbm, Krowodn und Slowenen ausgruaffm. Da greßte Teu vom Kronlaund Galizien und Lodomerien is unta poinische Hoheit kema. De deitschn Obgeordnetn vom östareichischn Reichsrat hom se dahea entschlossn de Republik Deitschöstareich auszruaffm und de mid da ebmso grod grindtn Deitschn Republik, de wos ausm Deitschn Reich hervuaganga is z vaeining. De Bezeichnung Deitschöstareich ( oda aa Deitsch-Östareich) is a informölle Bezeichnung fia de iwawiengd deitschsproching Kronlända vo da östareichischn Reichshöiftn (Cisleithanien) vo da k.u.k. Monarchie gwen. Aundare inofiziölle Beizeichnungen san aa no "deitsche Kronlända" oda aa"deitsche Erblande" gwen. 1910 hod ma foignde Kronlända vo Cisleithanien dazuazöiht:
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Griachaland oda Griechnland (griachisch: Ελλάς – Ellás; amtliche Langform: Ελληνική Δημοκρατία – Ellinikí Dimokratía) liegt in Siidosteiropa am Middlmeea. Des griachische Staatsgebiet grenzt an Oibanien, (FJR) Mazedonien, Bulgarien und de Tiakei. Regiona in Griachaland san: Attika Chalkidike Epirus Makedonien, net mit dem Stoot Noadmazedonien zum vawechseln Peloponnes Pilion (Provinz Magnisia) Thessalien Thrakien In ebba a Viadl vo da griachischn Flächna entfoit auf ummara 3.000 Inseln, vo dene 167 bewohnt san. De greßtn davo san (2011): Kreta (in ebba 8.336 km²) Lesbos (in ebba 1634 km²) Rhodos (in ebba 1.401 km²) Chios (in ebba 842 km²) Kephalonia (in ebba 734 km²) Samos (in ebba 477 km²) Naxos (in ebba 389 km²) Fia de Gschicht vo Griachaland im Oitadum schaug noch unta: Antike 1829 hod Griachaland de Unabhängigkeit vom Osmanischen Reich dalangt. Erschta Kini war da Wittelsbacher Otto I. In mehra Kriag hod Griechaland sei Territorium ausbaut. Im Zwoaten Wejdkriag warss vo de Deitschen bsetzt. 1952 is Griechaland in de NATO aufgnumma worn. Ab 1967 wor siem Joar a Militärdiktatur am Ruada, in dera Zeit san vui Oppositionelle eigsperrt, gfoidad, umbrocht oda ins Exil triem worn (dabei aa da Komponist Mikis Theodorakis). Seit 1981 gheat Griachaland zua EU.
D' Fuaßboi-Wejdmoastaschaft oda a Fuaßboi-WM is a Pokalbewerb im Fuaßboi, organisiert vo da FIFA, bei dem da Wejdmoasta im Fuaßboi eamittlt werd. Bei dem Turnier ko a jeds Land auf da Wejd ihre eigene Nationalmannschaft mitspuin lassn. Sie werd olle vier Joar in an andan Land ausdrong, as easchte Moi 1930 in Uruguay. Des letzte Tuanier woa de zwonsigste Fuaßboi-Wejdmoastaschaft in Brasilien. Seit 1934 miassn Mannschaftn (bis auf de Gastgeber und launge Zeit da Titlverteidiga) sie in eanane Kontinente qualifiziern. Do wean Gruppn zammad gmischt und gschaut, wer sie bei dene Gruppn am besten durchsetzn ko. Es kinna si fia die WM Mannschaftn aus Europa, aus Nordamerika, aus Südamerika, vo Asien, vo Afrika und vo de Inseln im Pazifik fia d'nächste Runden qualifizian. Zua Zeit hamm dafia insgesamt 32 Mannschaftn de Chance. Wenn de FIFA andas wui, ko des aba jedazeit gändert wern. Gruppnphase: In genau acht Gruppn (bei 32 Mannschaftn) wern in drei Spiele fia a jede Mannschaft gschaud, wer da beste und da zwoatbeste vo viere is. De easchtn zwoa san a Rundn weida. De andern san ausgschiedn. Am End vo da Gruppnfase, san oiso no hoibad so vui Mannschaftn dabei, wia am Anfang. Achtlfinale: De restlichen 16
As Wii is a Konsoln vo Nintendo. Im Gegnsatz zu de andan Konsoln vom gleichn Jahrgang is as Wii ganz andas. As Wii kon ma mit a Kastl spuin, mit dem ma de Bewegungen vom Keapa aufm Fernsea oda Buidschiam übatrong ko. Wenn oiso zum Baispui oana im Spui an Tennis-Schläga schlogn soi, muaßa voam Fernsea so doa, ois dad ma Tennis spuin. Des bekannteste Wii-Spui is Wii-Sports, bei dem ma fimf vaschiedene Sportartn spuin ko. Zum Baispui em a Tennis. Consolidated Financial Highlights (PDF) Nintendo. S. p. 23. 7. Mai 2009. Abgerufen am 7. Mai 2009. Interview mit Shigeru Miyamoto und Ken’ichiro Ashida: The Big Ideas Behind Nintendo’s Wii. Businessweek.com, 16. November 2006. (englisch) Commons: Wii – Sammlung vo Buidl, Videos und Audiodateien wii.nintendo.de – offizielle Netzseitn vo da Wii-Konsole wii.com – offiziells Portal vo Nintendo
Da Brandna Kaschba is a boarische litararische Figua aus n 19. Joahundat und da Nam fu am legendäan boarischn Deataschdikl, wo s um an Dod und s Schdeam ged. Da Brandna Kaschba is a und gwifda Schlossa fum Deganse und scho 70 Joa oid. Da Heagod bschliast awa, dass fian Brandna Koaschba scho langsam Zeid wea in Hümi zun hoin und schikt desweng na "Boandlkrama" los, dea eam noch om beglaitn soi. Dea hods awa ned so laicht den Aufdrog zu am End z´griang, wai si da Kaschba no "gsund wia a Fisch im Wossa" fia kimt und no lang ned schdeam wui. Desweng wui a in Boandlkrama dazua, dass um sei Lem kartln. Ausgfuxt wiar a is, macht a in Boandlkrama mid Keaschgaist dämpfad und gwingt auf de Oat 21 Lemsjoa dazua. Wia da Brandna Kaschba awa zu seim 75ga a gross Fest schmaist, ziang schwoaze Unglikswoikn iwa eam auf. In Brandna sei Enkal, s Marai is fazwaifit. Si is in Gnecht und Wuidara Floarian faliabt, de agrat an dem Dog zan Gams-Schiassn in Woid aufi is. Da aifasichdige Jaga Simmal, dea a auf d Marai schbizt, is eam owa auf de Feaschn und wia si des eafoad, ged
Da Kobell Fraunz (Franz Ritter von Kobell) is am 19. Juli 1803 z Minga auf d Wöd kema und am 11. Nofemba 1882 doatn gschdoam und woa a Minearalog, Brofessa auf da Uni und danem a nu a Litarat dea auf Boarisch Gschichtn und Gedichtl gschrim hod. In Franz von Kobell sei Fota woa da Mola und Zeichna Franz Kobell senior aus Mannheim, dea fü in Italien untawegs woa, fian Goethe Woifgaung Ilusdrazionen gmocht hod und si zum Schlus in Minga niada lossn hod. Sei Muada woar a Ungarin. Noch dem da Fraunz junior in Minga auf da Uni woa, wo a unta aundam a bei da "Corps Isaria München" Fabindung dabei woa, und a in Landshut und Erlangen schdudiad hod, is a Brofessa fia Minearalogi auf da Ludwig-Maximilian-Uni z Minga woan. A Wismu-Antimon-Bleieaz is sogoa noch eam Kobellit gnend woan. Heid is a owa hauptsechli desweng bekaunt, wei a danem a nu Schriftschdöla woa und Gschichtn und Gedichtl in da owaboarischn Mundoat fum 19. Joahundat gschrim hod. A boa fu seine Sochan han owa a in da kurpfelzischn Mundoat fu Mannheim dicht, de a fu seim Fota, dea fu doatn woa, a guad im Oa ghobt hod. In Kobell
Da Felix Mitterer (geboan am 6. Feba 1948 in Achenkirch, im Bezirk Schwåz in Diaroi) is a diarola Schriftschdöla, Dramatika und Schauschbila. Fu eam schdauman fü Drabiacha, Deataschdikl und Heaschbü. Ea gnennd si söwa ois „Tiroler Heimatdichter und Volksautor“ und hod fü kritische Schdikl gschrim, de in Estareich und Deitschlaun oiwai wida fia Wüawi in de Medien gsoagt haum. Am gressan Publikum is a foa oim ois Drabuach-Autor fu da TV-Serie "Piefke-Saga", fum Feanse-Füm "Andreas Hofer - Die Freiheit des Adlers" und ois Iwaseza fum Astarix auf Diarolarisch bekaunt. Da Felix Mitterer is ois Buzal glai noch da Gebuat fu am Laundoawata-Boa adopdiad woan. Ea is in Kizbül und Kiachbeag in d Schui gaunga. Daun woar a in da Lealingsschui in Insbruk und hod dano ob 1966 bain Zoiaumt doatn goawat. 1970 han zan easchdn Moi TV-Baidreg fu eam im ORF brocht woan. 1977 hod a si ois fraia Schriftschdöla söbschdendi gmocht. Nem seina litararischn Oawad is a oiwai wida a ois Schauschbila aufdredn, wia in seim Schdikl "Kein Platz für Idioten". Da Mitterer Felix oawat und lebt seid 1995 gemainsaum mid seina Familie in Castlelyons in Ialaund. In seine Deataschdikl fawent a oiwai wida a mundoatliche Kunstschbroch, maistns Diarolarisch,
Da Kumpfmüller Hans (geboan 1953) is a iifiatla Dialekt-Schriftschdöla, Kolumnist und Fotograf aus Sankt Geoang bei Owanbeag am In. Ea is a Fadreta fu ana radikaln fonetischn Schreibweis fum Boarischn und oana fu de eafoigreichstn und am meistn schreiwadn Dialekt-Litaratn momentan. Ois gschdaundana ifiatla is sei Schbroch grod an da Grenz zwischn Westmitlboarisch und Ostmitlboarisch und desweng a fia Estareicha und Boan gleich guad lesboa. Da Kumpfmüller Hauns is a weng öfentlichkeidschei und gibt ned gean wos fu seim Brivatlem breis, desweng woas ma a ned sei genaus Gebuatsdatum oda aundane Deteils. Ea hod si owa schau lenga litararisch mid n iifiatla Dialekt und de Brobleme fu seina Region bschefdigt und oiwei wida kloane schdiggln faöfentlicht. Sei easchds Buach "Goidhaum & Logahauskabbe" woa daun 1997 da Duachbruch. Ea lebt und oawat in Somd Iang (St. Georgen) bei Owanbeag am In, gauns an da Grenz zu Nidabayern. In sein Weak kritisiad a de bidane Dopimoaral fu Politika, Groskopfade und de iifiatla Schduaschedln. Ea schreibt geng de Metodn fu da indusdrieln Laundwiatschoft und des schizofrene Fahätnis fu de Estareicha zum eiganen Dialekt, bzw. zua Boarischn Schbroch. Nem seina Oawad ois Buach-Autor, schreibt a a nu jede Wocha a Kolumne in Dialekt in
Da Ludwig Anzengruber, aa unta soaim Pseudonim Ludwig Gruber bekaunt, (* 29. Nofemba 1839 in Wean; † 10. Dezemba 1889 a doat) woa a estareichischa Schriftschdöla und Schreiwa fu Deataschdikl. Fü fu seine Figuan losst a an konsdruiadn iwaregionaln Deata-Dialekt ren, dea da Schriftschbroch neta a weng aubasst is. Desweng wiad da Anzngruawa a oft unta de Dialektschriftschdöla aufglist In Anzngruawa soai Familie schdaumt uaschbringli ausn Beziak Riad im Ingroas in Owaestareich. Da Grosfota, Jakob Anzngruawa, woa Baua am Owamoahof z Weng bai Hofkiara an da Dratnach. Soai Fota, da Johann Anzengruber, is ois kloana Bua fu dahoam weg noch Wean, wo a schbeda ois Ingrossist (a Oat Buachhoita) in da kaisalichn Fawoitung goawat hod, bai da "Gefällen- und Domänenhofbuchhaltung". 1838 hod da Foda eam soai Muada ghairat, d Maria Herbich, de a Awodeknprovisoarsdochda woa. Da familieare Hintagrund ausn Bauanschdaund und kloan Schdodbiagadum hod in Anzngruawa Ludwig soaine Schdikl a oft a wichdige Roin gschbüd. Da Ludwig woit schau oiwai zan Deata, a Soch de a sicha fu soaim Fota geabt hod. Dea woa nemli a hoamlicha Dichda, in da Mania fum Schiller Fridl, owa mid weniga Eafoig. Neta oa oanzigs Schdikl fu eam is jemois aufgfiad woan und woaschainli
S Hildebrandliad-Manuskript is oana fu de ödastn Text auf Oid-Boarisch. Teiweis is de Schbroch a Oid-Segsisch und drum is des a fia d englische Schbrochfoaschung a wichtige Beleg. Es is da easchde Oid-Hochdeitsche Text iwahaupt, dea ned auf am lateinischn Oaginal basiad sondan diarekt in deara Schbroch aufgschrim woan is. Entschdaundn is de Haundschrift im Glosda Fulda, umara ums Joa 840. De Gschicht haundlt fum Hildebrand, dea noch 30 Joa in da Fremd wida hoam kimd und duach blede Umschdend a Duel mid seim eiganen Su, in Hadubrant, kempft. S Hildebrand Liad is schbeda zu ana geamanischn Heldnlegendn ausbaud woan, wobei fü dazua dicht woan is. S Oaginal bricht in da Zeiln 68 ob und ma woas ned wia s ausged. S Manuskript wiad heit in da Murhardschen Bibliothek in Kassl aufbewoad unta da Signatua: Codex Casselanus, 2° Ms. theol. 54. Da Text fum Hildebransliad is in a deologisch Buach, a Obschrift fu de Sapientia Salomonis (Weisheit Salomons) und n Jesuch Sircha, nochdreglich eini gschrim woan. De zwoa lateinischn Text san ausn Oidn Desdament und s Hildebrandsliad is in des Buach auf de unbeschribane easchde (1r) und lesde (76v) Peagamentseitn gschrim woan. S Buach söwa is um 830 gschrim woan
Da Ransmayr Christoph (geboan am 20. Meaz 1954 in Wös, Owaestareich) is a estareichischa Schriftschdöla und Litarat. Da Ransmoa Grisdof is Roithaum bai Gmundn aufgwogsn, sei Fota woar a Leara. Ea hod fu 1972 bis 1978 in Wean Filosofi und Etnologi schdudiad und hod dano ois Kuituaredakdea und a ois fraia Autor fia faschidane Zeidschriftn goawat, unta aundam fia s Magazin Extrablatt, fia s Geo, fia s Transatlantik und fia n Merian. Fu 1982 weg hod a si ois fraia Schriftschdöla duachgschlong. Noch dem sei Roman "Die letzte Welt" aussa kema is, woar a z waidigst auf da Roas, in Asien, Noad- und Sidamearika und in Ialaund. Noch Ialaund is a a 1994 gauns umi zong und zwoa noch West Cork. Seine Text han hauptsechlich Prosa, wo a hisdoarische Faktn mid ausdochde Gschichtn fabint. Schreim duad a auf Hochdeitsch, obwoi ma in seine Text schau meakt, das aus Estareich kimd. Bai seine Heabiacha, de a maistns söwa lest, ret a owa do mea Dialekt wia Hochdeitsch. In ana online Rezension iwa s Heabuach "Die Schrecken des Eises und der Finsternis" beschwead si a deitsche Kritikarin driwa: Der gebürtige Österreicher lässt zudem deutlich spürbar seinen entsprechenden Dialekt mit einfließen. Zwar verringert
Da Reichssiegel Florian (maunchmoi a Reichsiegel gschrim) woa a Benediktinamönch, a Schriftschdöla und a Deatadichda dea deilweis im Soizbuaga Dialekt fum 18. Joahundat gschrim hod. Ea is am 26. Dezemba 1735 in Soizbuag auf d Wöd kema und am 15. Mai 1793 in Doanboch bei Wean gschdoam. Neman Ignatz Anton Weiser und in Maurus Lindemayr woa da Florian Reichssiegel oana fu de wichdigstn Dialektschriftschdöla fu da ausgehadn Barok-Zeid. Ea hod in Soizbuag an da Benediktina Univeasidet (heit Uni Soizbuag) Filosofi und Deologi schdudiad und is 1754 ois Magisda feati woan. Nu im söbn Joa is a ois Noviz ins Benediktinaschdift Sankt Beda in Soizbuag gaunga und od 1755 s Oadnsgelübde oglegt. 1759 hod a soei Brimiz ois Pfoara ghobt. Ob 1760 woar a Brediga in da Schdiftkiacha und a Segredea in da Fawoitung doat. Danem woar a aushüfsweis a nu Leara. Fu 1961 bis 1766 woar a Brofessa im Gimnasium in Soizbuag und dano bis 1775 sogoa Brefekt, oiso Diarekda. 1775 hod da Reichssiegel Florian in Leara-Beruf aufgem und hod wida mea ois Pfoara goawat. Ea woa fia mearane Oatschoftn und Pfoarein, de zan Schdift Sankt Beda ghead haum, zuaschdendi. Zan Schlus woar a einige Joa in Doanboch bei Wean
Da heilige Sturmi, a Sturmius oda Sturm gnend (* um 705 woaschainli in Lauriacum, Owaestareich; † 17. Dezemba 779 in Fulda) woa a bajuwarischa Adeliga, Schüla fum Heilign Bonifaz, Mönch und Missionar bai de Saxn und Frisn und is da Gründa fum Glosda Fulda in Hessn, fu dem a da easchde Obt woa. 1139 is a fum Bobst Inozenz II. heilig gschbrocha woan. Da Sturmi woa a bajuwarischa Mönch, dea woaschainli aus Lauriacum/Loach baim heitign Enns in Owaestareich hea woa und mid da bajuwarischn Heazogsfamilie fu de Agilolfinga fawaunt woa. Des is owa heit aus de Beleg neama mid lezda Sichaheit bewaisboa. Ois sei Gebuatsjoa wiad maistns 705 augem, maunchmoi a 720 oda kuaz dafoa. Ois junga Mau hod a auf jedn Foi ums Joa 735 in Heiling Bonifazius, an angl-segsischn Missionar, kena gleant und si eam augschlossn und is ins Glosda Fetzlar im heitign Hessn zua Ausbüdung bain Obt Wigbert gschikt woan. Doat in da Gegend hod a 736 de Ainisidelai Haerulfisfeld (heit Bad Hersfeld) grindd und is 739 oda 740 zum Pfoara gwaid woan [1]. Wai de bajuwarische Hoamad fum Sturmi zu deara Zeid schau grisdianisiad woa, is a 744 fum Bonifaz beaufdrogt woan, in da Gegend fu
As Stootsobahaupt is de Spitznposition in da Vawoitungshierarchie vo am Stoot. Es repräsentiert den Stoot nach inna und außn (im Sinn vom Vökarecht) und bstätigt formal de Ernennung in Staatsämta und de Ausfeatigung vo Gsetzn. De Auswoi und Funktion vom Stootsobahaupt is a Schlisslmeakmoi vo da Stootsfoam. Commons: Stootsobahaipta – Sammlung vo Buidl, Videos und Audiodateien „Staatsoberhaupt“, in: Das Politiklexikon
Da Arbeo fu Fraising (a Aribo und Arbo fu Fraising gschrim; geboan 723 oda fria in Mais baim heiting Meran in Siddiaroi; gschdoam am 4. Mai 784 in Fraising) woa a mitloitalicha Mönch und fu 764 bis zu seim Dod Bischof fu Fraising. Da Arbeo is fum Bischof Erimbert, in Bruada fum Heiling Korbinian, eazong woan und hod ois Benedikdina-Mönch a langobardisch-romanische Ausbüdung griagt. Untam dritn Bischof fu Fraising, in Josef, woar a zeascht Presbita und daun Notar und 763 Obt fum neich grinddn Glosda Scharnitz im heiting Diaroi. 764 is a in Josef sei Nofoiga und damid fiata Bischof fu Fraising woan. Untam Arbeo san fu Fraising aus a d Glosda Innichen im Pustadoi (769) und s Glosda Schliase in Owabaian (779) grindd woan. Zwischn 765 und 768 hod a a d Laich fum Korbinian ois Reliquie fu Mais bai Meran noch Fraising iwafian lossn. Da Arbeo wiad maunchmoi ois easda Schreiwa fu am westgeamanischn Text, oda easchda "deitscha" Autor, bezaichnet, wai ma seina Feda de zwoaschbrochig Latein und Oid-Boarische bzw. Oid-Alemanische Vokabl-Saumlung zuaschreibt, de heit untam Naumen Abrogans bekaunt ist. Ea hod a d Lemsgschicht fum Heiling Korbinian und fum Rengschbuaga Bischof Emmeram aufgschrim, de a fia de
Da Kero (maunchmoi a Gero) woa a Benediktina-Mönch, dea im 8. Joahundat im Glosda Sankt Galln glebt und im doating Skirptoarium gwiakt hod. Im Kero wiad fu einige Foascha da Codex Abrogans zua gschrim. Des is a mitloitaliche Saumlung fu iwa 3.000 lateinische Vokabl und lifat fia jede a Iwasezung in de domolige lokale geamanische Schbroch, ois Hüf fia de Mönch bai da Missioniarung. De Glossnhaundschrift is nochn easchdn Woat, nemli "abrogans" benaunt, wos mid foiksschbrochlich "dheomodi" (demiatig) iwasezt wiad. Nochn Kero wiad da Kodex Abrogans a maunchmoi ois "Keronische Glossn" bezaichnet. Da Kodex Abrogans oda de Keronischn Glossn, je nochdem wia ma s nena wü, is da ola easchde umfaungreichare Text in iagend oana westgeamanischn Schbroch iwahaupt und desweng fia de Schbrochfoaschung bsondas wichdig. Maunche Foascha schreim owa de Vokablsaumlung ned in Kero sondan in Arbeo fu Fraising zua. Fum Schreiwa Kero soid a a Interlinearveasion fu de Benedikdina-Regln aus n Joa 750 schdauma. Ob dea Mench wiakle glebt hod oda a Sogngstoit is, is umstriddn. Abrogans Arbeo fu Fraising de.Wikipedia Kero (gseng am 25.10.2007) Zeno.org Artikl iwa St. Gallen Hattemer, Heinrich [Hrsg.], Denkmahle des Mittelalters - St. Gallen’s altteutsche Sprachschätze, Band 1, Sankt Gallen: Scheitlin u. Zollikofer 1844
Da Landkroas Amberg-Suizboch liegt im Westn vum bayrischn Regiarungsbeziak Owapfoiz. Nochboakreise san im Nordn da Landkroas Bareid und da Landkroas Neistodt an da Woidnaab, im Ostn da Landkroas Schwandorf, im Sidn da Landkroas Naimakk in da Owerpfolz und im Westn da Landkroas Niamberga Land. D'kroasfreie Stod Amberg, da Vawoitungssitz, is ganz vum Landkroas Amberg-Suizboch umgem. As Kroasgebiet wiad vu da Vils und ihrane Nebenfliss durchzong. D'Vils entspringt im Nordn vum Landkroas, gejd owa z'eascht aweng nau Nordn, dann nau Westn und danau nau Siidn, bevors neadlich vu Kallmünz as Kroasgebiet verlaufd und in d'Naab flejßt. Da Fluss teit as Kroasgebiet in zwoa guad gleich grouße Stickln. Da Kreis hod Antei an da sognannten Owapfoiza Alb und an de Auslaifa vum Naabgebirge im Siidn. Neadlich vu Amberg erstreckt si a abwechslungsreiche Weiha- und Moorlandschaft. Ammerthal Auerboch in da Owapfalz Birgland Ebermannsdorf Edlsfeld Ensdorf Etzelwang Freihung Freudenberg Gebenboch Hahnboch Hirschau Hirschboch Hohenburg Illschwang Kastl Kenigstoa Kümmersbruck Neikira bei Sulzboch-Rosenberg Poppenricht Riaden Schmidmühlen Schnaittenboch Suizboch-Rosenberg Ursensollen Vilseck Weigendorf As Gebiet um Amberg gheat scho seit im 14. Joarhundat za Bayern bzw. zu de wittelsbachischen Linien Pfoiz-Neiburg und Pfoiz-Suizboch. 1803 san af'm Gebiet vum heidigen Landkroas Amberg-Suilzboch d'Landgrichta Amberg und Suizboch erricht worn. De
D Venus fu Wündoaf, heit a ois Frau fu Wündoaf bezaichnet, is a 11,1 cm hoche kloane Statue fu ana weiblichn Figua. Se is 1908 in Wündoaf in Niedaöstareich baim Bau fu da Donau-Ufa-Aisnbau fum Archeologn Josef Szombathy gfundn woan. D Statue is aus da Oid-Schdoazeid (Paleolithicum) und is aus göbn Koikschdoa (Oolith) gschnizt woa, dea vo da Stránská skála noh Brünn, Mährn heakimmt. De Wilendorfarin woa uaschpringli mi roda Ockerfoab bemoid gwest. Nochn Fund fu deara Statue hod ma nu a boa recht enliche Statuetn und aundane Fundschdikl doat entdekt. Soichane Frauenfiguan aus da Oid-Schdoazeid wean heit ole midanaund ois Venusfiguarinen bezaichnet. Nochdem ma im Joa 1990 neiche stratigrafische Bodnanalisn fu da Fundschdö gmocht hod, is de Venus fu Wündoaf heit auf 24.000 bis 22.000 Joa foa Kristus datiad woan. [1] Neichare Untasuachungan vom Löß vo da Fundschtö und a genauare Kallibriarung vom Koihnschtoff C14 hod fia de Wündoafarin a neichs Oita vo "29.500" Joahr ergebm. Ma woas owa oiwai nu recht weng iwa de Method wias gmocht woan is und wos de Figua fia kultuarele Bedeitung ghobt hod. D Venus is a ned realisdische sondan idealisiade Doaschdölung fu ana waiblichn Figua. Ia grosn Busn, ea gschwoina Bauch und
Stephansposching oda Bousching is a Gmoa in Niedabayern mit eppa dreidausnd Eihwohna. Sie ghert zum Landkroas Deggendorf und liegt im Gaibodn in da Nachan vo da Donau. De Gmoa gliadat si in 21 Ortschaftn: Bergham Fehmbach Freundorf Freundorf-Süd Friesendorf Ankhof Hettenkofen Loh Michaelsbuch Rottenmann Rottersdorf Sautorn Schaidham Steinfürth Steinkirchen Stephansposching Uttenhofen Uttenkofen Wappersdorf Wischlburg Wolferskofen 1. Buagamoastarin is de Jutta Staudinger (CSU), de am 30. März 2014 mit 53,95 % vo de abgema Stimma gwejd worn is. 2. Bürgermeister ist Anton Hafner (FWG). Via Danubia, Radeln auf den Spuren der Römer, Hohenwart 2001 (Galli Verlag) Die Wallfahrtskirche zum Heiligen Kreuz in Loh, hrsg. von der Kirchenverwaltung und Filialkirchenstiftung Loh, 4. Auflage, 2000 Ein Bilderreise durch den Landkreis Deggendorf, hrsg. vom Landratsamt Deggendorf, 2002, ISBN 3-00-008866-0 Dieter Vogel (Hrsg.): Der Gäuboden, Heimatbuch, Vilsbiburg 1996, ISBN 3-9804048-2-X Gmoa Stephansposching Stephansposching: Woppmgschicht vom Haus der Bayerischen Geschichte
Ois Helvetismus (fum neilateinischn Helvetia = Schwaiz) bezaichnet ma Bsondahaitn fum Standard-Deitsch, so wia s in da deitschschbroching Schweizfawent wiad, de ned im gaunzn deitschschbrochign Gebid fawent wean oda a goa ned bekaunt san. (Baischbü: Sackmesser, Legitimationskarte, parkieren, Stadtammann etc.). Des gaunze basiad auf n Konzept fu Deitsch ois pluarizentrischa Schbroch. Analog zum heit of fawentn Woat "Anglizismus" kau owa unta am Helvetismus a jede schbrochliche Foam gmoand sei, de aus da Schweizin aundane Schbroch gwaundat is. (Baischbü: Müesli, Raclette, Fondue, Putsch). A im Französischn wiad des Woat maunchmoi fawent, fia schbrochliche Fenomen de s neta im Franzesisch fu da Schweizgibt (zum Baischbü "'septant" fia 70, "nonant" fia 90). In dem Artikl ged s owa nua um d Fawendung fu dem Woat auf Deitsch. Mid n Woat Helvetismus kau oiso foigendes gmoand sei: 1. jede schbrochliche Bsondaheit, de dipischawais in da deitschschbrochign Schweiz(Dütsch-Schwiz) fawent wean, doat a ois koarekts "Schweizer Hochdeutsch" gödn, owa in de aundan Lenda, wo Deitsch ofiziele iwareginoale Aumtsschbroch is, ned fawent wean, ned ois koarekt gödn oda sogoa komplet umbekaunt san. 2. Wöata de aus da Schweizkeman und in aundane Schbrochn gwaundat san. 3. misfaschdenlicha Wais kinan a Wöata damid gmoand sei, de aus am alemanischn
Idiolekt is de individuelle Sproch vo am Menschn. Dazua gheat ebba da Wortschotz, as Sprechvahoidn, de Ausdruchsweis und de Aussproch. Da Idiolekt beschreibt oiso de sprochlichn Bsundaheitn vo ana Peason. In da Soziolinguistik wern de oazlnan Mitglieda vo ana Sprochgmoaschoft analysiat. Vo de Eagebnis wead so da Soziolekt vo ana Gruppm obgloadt. Eintrag in da Stanford Encyclopedia of Philosophy (englisch, inklusive Literatuaogobm)Vorlage:SEP/Wartung/Parameter 1 und weder Parameter 2 noch Parameter 3